Moottoriajoneuvojen Katsastusmiehet MKM Ry 23.8.2019

**Liikenne- ja viestintäministeriö**

kirjaamo@lvm.fi

**Lausuntopyynnön diaarinumero: LVM/1051/03/2017**

**Moottoriajoneuvojen Katsastusmiehet MKM ry, lausunto; valtioneuvoston asetukseksi ajoneuvojen liikennekelpoisuuden valvonnasta, LVM/1051/03/2017**

Muistion perusteella tehtävillä muutoksilla ei ole mielestämme lainkaan positiivisia vaikutuksia liikenneturvallisuuteen. Kokemuksemme perusteella vaikutukset olisivat pelkästään negatiiviset ja riski teknisten vikojen aiheuttamien liikennekuoleminen lisääntyminen. Lisäksi muistio on ristiriidassa edellisen katsastuslain muutoksen perustelumuistion kanssa, jossa harvennettiin uusien autojen katsastusta, vedoten niiden hyvään kuntoon ja vähäisiin vikoihin katsastuksessa. Samalla vanhempien autojen ja perävaunujen katsastusjärjestelmä pidettiin ennallaan, suurempien vikamäärien vuoksi.

Vanhemmissa ajoneuvoissa on myös samantyyppisiä ongelmia kuin O2-luokan ajoneuvoissa. Ajoneuvojen vikamäärät ovat huomattavasti suuremmat kuin nykyajoneuvoissa Lisäksi käyttämättömyys aiheuttaa toimimattomuutta jarrulaitteistossa ja renkaissa, joissa on monesti murtumia seisonnan vuoksi sekä muita oleellisia vikoja alustassa ja ohjauslaitteissa.

Passiivisia turvavarusteita sisältävien ajoneuvojen määrä tässä ikäluokassa kasvaa vuosi vuodelta, jolloin niiden korjaaminen jää omistajan vastuulle.

Liikenneturvallisuuslähtökohta huomioiden olisi välttämätöntä, että kyseisiä ajoneuvoja valvottaisiin edes tehostetuin tienvarsitarkastusresurssein, huomioiden myös ei pelkästään museoajoneuvojen vaan ei museorekisterissä olevien ajoneuvojen rakennemuutoksien ja määräyksenmukaisuuden, sekä nykyään katsastuksessa tehtävien verojen ja vakuutusten, valvonta. Lisäksi tulee huomioida yli 40-vuotiaat yksityisessä käytössä olevien ja tähän luokkaan siirtyvien raskaiden ajoneuvojen liikenneturvallisuuden tehostettu tienvarsivalvonta.

MKM ry kummeksuu perustelumuistion 4:en kohdan vaikutuksissa mainittuun perusteluun muutoksen kustannusvaikutuksista. Tässä esitetään muutoksesta aiheutuvien yhteiskunnallisten kustannusten nousua autoilijoiden yksityisten kustannusten vähenemisellä.

Moottoriajoneuvojen Katsastusmiehet MKM ry ei kannata asetusmuutoksessa esitettyjä muutoksia katsastuslainsäädäntöön.

Moottoriajoneuvojen Katsastusmiehet MKM Ry:n puolesta

Janne Koskelainen Mikko Virta

Puheenjohtaja Hallituksen jäsen